cyanic-selkie/wikianc huggingface dataset:
Ajokielto
Poliisin määräämä ajokielto
Ajokorttilain (386/2011) mukaan poliisin on määrättävä ajokielto, mikäli ajokortin haltija on vähintään neljästi kahden vuoden tai kolmesti vuoden kuluessa syyllistynyt moottorikäyttöistä ajoneuvoa kuljettaessaan eräisiin rikkomuksiin. Niitä ovat esimerkiksi ylinopeus, liikenneturvallisuuden vaarantaminen, rattijuopumus, huumausaineen vaikutuksen alaisena ajaminen ja liikennepako. Poliisin määräämän ajokiellon kesto on yhdestä kuukaudesta viiteen vuoteen.
Ajokiellon määräämisen sijasta voidaan myös antaa varoitus, jos ajo-oikeus on henkilön toimeentulon tai liikkumisen vuoksi välttämätön.
Poliisi voi määrätä korkeintaan viiden vuoden mittaisen ajokiellon silloin, kun henkilö tuomitaan syylliseksi törkeään liikenneturvallisuuden vaarantamiseen, rattijuopumukseen tai törkeään rattijuopumukseen.
Rattijuopumuksesta ajokielto on vähintään kuukauden ja törkeästä rattijuopumuksesta vähintään kolme kuukautta. Liikennerikosten uusiminen viiden vuoden sisällä nostaa ajokiellon vähimmäiskeston kuuteen kuukauteen ja törkeissä tapauksissa vuoteen.
Ápteran linna
pienoiskuva|vasen|Ápteran linna. Linna rakennettiin osmanivallan aikana vuosina 1867–1868 eli heti Kreetan vuoden 1866 kansannousun jälkeen. Sen rakennutti Kreetaa tuolloin hallinnut Hüseyin Avni pašša. Linnan tarkoitus oli vartioida Apokóronaksen laaksoa, joka on tärkeä kulkutie idästä Chanián suuntaan, sekä tukea läheistä Izzeddinin linnoitusta. Osmanivallan päätyttyä linna toimi Megála Choráfian eli nykyisen Ápteran kylän kouluna.
Ajokielto
Poliisin määräämä ajokielto
Ajokielto tulee antaa tiedoksi henkilölle, jota se koskee. Osa ajokiellon saaneista yrittää välttää ajokiellon voimaantulon sillä, ettei vastaanota kirjattua kirjettä. Ennen poliisilla oli tapana tavoitella henkilöä tämän kotiosoitteesta tiedoksiantoa varten, mutta tästä käytännöstä on luovuttu. Ainakin Länsi-Uudenmaan poliisi kuitenkin etsintäkuuluttaa nykyisin ajokieltoon määrätyt, joille ei ole tiedoksiantoa pystytty toimittamaan.
Ápteran linna
Linna sijaitsee antiikin Apteran arkeologisen alueen ja Itzedínin linnoituksen välissä lähellä Soúdanlahden rantaa, noin 12 kilometriä itään Chaniásta. Se on rakennettu kukkulalle noin 170 metrin korkeuteen merenpinnasta laskettuna. Linna on pohjakaavaltaan Π-kirjaimen muotoinen ja avoin pohjoissivultaan, ja siinä on kaksi pyöreää tornia, toinen kaakkois- ja toinen lounaiskulmassa. Keskellä on keskuspiha. Pääportti on itäsivulla. Rakennus on säilynyt hyvin sen melko nuoren iän vuoksi sekä siksi, ettei sitä ole juuri käytetty suurissa taisteluissa.
Ajokielto
Ehdollinen ajokielto
Ehdollinen ajokielto, eli valvottu ajo-oikeus, on vähintään vuoden mittainen menettely, jossa yhteen tai useampaan ajoneuvoon asennetaan alkolukko. Ehdollisen ajokiellon edellytyksenä on, että rattijuopumukseen syyllistynyt hakee sitä jo ennen tuomion antamista. Rikoksesta ei ole myöskään saanut aiheutua vaaraa sivullisten turvallisuudelle. Ehdollisena ajokielto voidaan myöntää vain kerran. Kaikista ehdollisen ajokiellon kustannuksista vastaa valvottava. Lisäksi valvottavan on käytävä keskustelemassa päihteiden käytöstä, niiden terveysvaikutuksista sekä hoitomahdollisuuksista.
Ajokielto lääkärin suosituksesta
Ajokorttilain 21 §:n mukaan lääkärillä on velvollisuus ilmoittaa salassapitovelvollisuuden estämättä poliisille, jos ajo-oikeuden haltijan terveydentila on muuten kuin tilapäisesti heikentynyt siten, ettei henkilö enää täytä ajoterveysvaatimuksia. Lääkärin on ilmoitettava ajoterveydentilan heikentymisestä poliisille aina silloin, kun ajokyvyttömyyden arvioidaan kestävän vähintään kuusi kuukautta.
Tavallisimmat syyt väliaikaiseen ajokieltoon ovat tajuttomuuskohtaukset ja aivoverenkiertohäiriöt. Laki kuitenkin velvoittaa lääkäriä ilmoittamaan poliisille ajokieltosuosituksista silloin, kun kuljettajan sairaus heikentää ajokykyä yli kahdeksi vuodeksi. Pääsääntöisesti epileptikoilla, joilla taustalla ei ole etenevää aivosairautta, ajokielto purkautuu, kun edellisestä epileptisestä kohtauksesta on kulunut vuosi. Ajokiellon tarkka kesto määräytyy kuitenkin diagnoosin, aikaisempien kohtausten yleisyyden ja ajokorttiluokan perusteella. Lääkäri voi ottaa kantaa potilaan ajokykyyn minkä tahansa vastaanottokäynnin yhteydessä.
Tietoa siitä, millaisten sairauksien takia lääkärit tekevät lain velvoittamia ilmoituksia pitkäkestoisista ajokielloista poliisille, ei ole. Oletettavasti etenevät muistisairaudet ovat merkittävässä osassa. Käytännössä tällaiset lääkärin aloitteesta syntyvät ajokiellot ovat pysyviä, koska parantavaa hoitoa ei ole saatavilla.
Lääkärin määräämän ajokiellon rikkomisesta voi olla seurauksena myös esimerkiksi vakuutuskorvausten leikkaaminen kolaritilanteesta. Ajokiellon rikkojalla voidaan katsoa olleen omaa myötävaikutusta kolariin.
Father of All Motherfuckers
Father of All Motherfuckers on Green Dayn kolmastoista studioalbumi, joka julkaistiin 7. helmikuuta 2020. Albumin on tuottanut Butch Walker, Chris Dugan ja bändi itse. Albumilta on julkaistu neljä singleä; "Father of All...", "Fire, Ready, Aim", "Oh Yeah!" and "Meet Me on the Roof".
Ajokielto
Lainsäädäntö
Suomen ajokorttilain perusteella voidaan määrätä ajokielto vain Manner-Suomen alueella. Ahvenanmaalla on oma ajokorttilakinsa, joka ei ole yhteneväinen Suomen ajokorttilain kanssa. Ahvenanmaalla on siten omat säädöksensä ajokiellon määräämisestä ja sen kestosta. Ajokorttilakia ei sovelleta ulkomailla tehtyyn tekoon, mutta poliisin päätöksellä ajokielto voidaan tietyin rajoituksin silti määrätä. Esimerkiksi uusintarikosten säädöksiä ei sovelleta ulkomailla tehtyyn tekoon.
Yhteistä Euroopan unionin tason lainsäädäntöä ei ole tällä hetkellä voimassa. Joidenkin prosessi- ja rikosoikeuden asiantuntijoiden mielestä monet Suomessa määrätyt ajokiellot ovat laittomia ja vastoin Euroopan ihmisoikeussopimusta, koska samasta teosta ei tulisi rangaista kahteen kertaan.
Luettelo vaalikauden 1907–1908 kansanedustajista
thumb|250px|Ensimmäinen eduskunta täysistunnossaan vapaapalokunnan talossa.
Tämä on luettelo vaalikauden 1907–1908 kansanedustajista eli ensimmäisistä kansanedustajista. Edustajat valittiin ensimmäisissä eduskuntavaaleissa vuonna 1907. Eduskunta oli vallassa valtiopäivät 1907 – 1908 I eli 22. toukokuuta 1907 alkaen aina 6. huhtikuuta 1908 asti, jolloin se hajotettiin. Avajaisistunto oli 25. toukokuuta 1907 Helsingin Vapaapalokunnan talon juhlasalissa osoitteessa Hakasalmenkatu 3 (nykyään Keskuskatu 3). Eduskunnasta toivottiin lehdistössä yhteiskunnan uudistajaa ja kansan yhdistäjää. Valitut 19 naiskansanedustajaa olivat maailman ensimmäiset naiset parlamentaarikkoina.
Eduskunnan puhemieheksi valittiin nuorsuomalaisten P. E. Svinhufvud, joka toimi tehtävässä aina vuoteen 1913 asti. Ensimmäiseksi varapuhemieheksi valittiin SDP:n Nils Robert af Ursin ja toiseksi Suomalaisen puolueen E. G. Palmén. Heidän kautensa kesti 23. toukokuuta 1907 – 31. heinäkuuta 1908. Ironisesti ensimmäisen yleisellä ja yhtäläisellä äänioikeudella valitun eduskunnan ensimmäinen puhemiehistö muodostui kolmesta aatelismiehestä, jotka kaikki olivat olleet edustajina säätyvaltiopäivien aatelissäädyssä.
Edustajat jakaantuivat puolueittain seuraavasti: Suomen Sosialidemokraattinen Puolue (SDP) 80 (miesten ja naisten osuus 71–9, naisia 11,25 %), Suomalainen puolue (Suom.) 59 (53–6, 10,17 %), Nuorsuomalainen Puolue (Nuor.) 26 (24–2, 7,69 %), Ruotsalainen kansanpuolue (RKP) 24 (23–1, 4,17 %), Suomen Maalaisväestön Liitto (SML, myöhemmin Maalaisliitto ja Keskusta) 9 (8–1, 11,11 %) ja Suomen Kristillisen Työväen Liitto (KTL) 2 (2–0, 0 %). Voimasuhteet vaihtuivat hieman, kun nuorsuomalaisten kanssa vaaliliitossa olleen itsenäisen Etelä-Pohjanmaan Nuorsuomalaisen Maalaisliiton Santeri Alkio siirtyi syyskuussa 1907 nuorsuomalaisten eduskuntaryhmästä Maalaisväestön Liittoon. Edustajista 19 oli naisia, jotka valittiin 62 naisehdokkaasta.
Vuonna 1907 eduskunnan keski-ikä oli 41 vuotta. Eduskunnan ikäpuhemies eli vanhin edustaja oli Iisakki Hoikka.
Vanhoillisten voimien noustua valtaan Venäjän duumassa pyrittiin Suomen ja Venäjän lainsäädäntöä yhtenäistämään. Keisari Nikolai II vuoden 1908 asetuksen mukaan Suomen senaatin (joka oli silloin Mechelinin senaatti) esitykset piti esitellä ensin ministerineuvostolle ja vasta sitten keisarille. Asetus aiheutti vastustusta ja välikysymyksiä, minkä johdosta keisari hajotti eduskunnan ja määräsi uudet vaalit. Hajotusmääräys luettiin täysistunnossa 6. huhtikuuta 1908.
Edustajapaikat vaalipiireittäin
Vaalipiirijaosta päätti senaatti 17.12.1906. Vaaleissa saattoi olla ehdolla useassa eri vaalipiirissä ja myös eri puolueissa. Edustajien luettelossa on Eduskunnan matrikkelissa mainittu vaalipiiri.
David Duchovny
David William Duchovny (laus., s. 7. elokuuta 1960 New York) on yhdysvaltalainen näyttelijä. Hänet tunnetaan parhaiten roolistaan televisiosarjassa Salaiset kansiot, jossa hän näyttelee FBI-agentti Fox Mulderia. Salaisista kansioista on tehty myös kaksi elokuvaa, joista uudempi (X-Files: Usko koetuksella) sai ensi-iltansa vuonna 2008. Ennen Salaisia kansioita Duchovnyn tunnetuin rooli oli Twin Peaks -televisiosarjassa, jossa hän esitti transvestiittia DEA:n agenttia. Salaisten kansioiden jälkeen Duchovnyn suosituin rooli on ollut pääosa televisiosarjassa Californication.
Yksityiselämä
David Duchovny meni naimisiin Téa Leonin kanssa vuonna 1997. Heillä on kaksi lasta, tytär ja poika. Vuoden 2008 elokuussa Duchovny hakeutui vieroitushoitoon seksiriippuvuutensa takia. Duchovnyn ja Leonin avioero astui voimaan heinäkuussa 2014.
Kirjat
Duchovnylta julkaistiin kirja Holy Cow: A Modern Day Fairy Tale helmikuussa 2015. Duchovnyn mukaan kirja on satu aikuisille ja lapsille, ja se kertoo Elsie Bovary -nimisestä lehmästä, joka ystävystyy juutalaisen Shalom-sian ja iPhonea käyttävän Tom-kalkkunan kanssa. Eläimet kiertävät maailmaa ja saavat aikaan rauhan Israelin ja Palestiinan välille. Suomeksi se ilmestyi helmikuussa 2016 nimellä Pyhä lehmä (Like).
Duchovnyn seuraava kirja oli Bucky F*cking Dent, joka julkaistiin marraskuussa 2017.
Toukokuussa 2018 ilmestyi Duchovnyn kolmas kirja, Miss Subways.
Helmikuussa 2021 julkaistiin Duchovnyn neljäs kirja, Truly Like Lightning.
Syyskuussa 2021 julkaistiin Duchovnyn viides kirja, The Reservoir.
Majajärvi (Virrat, Monoskylä)
Maantietoa
Järven pinta-ala on 30 hehtaaria, se on 1,2 kilometriä pitkä ja 350 metriä leveä. Siinä ei ole kartan mukaan saaria. Järven rantaviivan pituus on 3,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 99,5 metriä mpy.
Shanxi
Shanxi on maakunta Pohjois-Kiinassa.
Shanxi sijaitsee Taishan-vuoren (taolaisten pyhin vuori) länsipuolella, mistä johtuu sen nimi, joka tarkoittaa vuoren länsipuolella. Toisella puolella, vuoren itäpuolella, sijaitseekin Shandongin maakunta. Toonia lukuun ottamatta samalla tavalla lausutaan myös Shaanxin maakunta, joka sekaannuksen välttämiseksi latinisoidaan kahdella a-kirjaimella. Shanxin vanha suomenkielinen latinisaatio on Šansi.
Maantiede
Naapurimaakunnat ovat Sisä-Mongolia pohjoisessa, Hebei idässä, Henan etelässä ja Shaanxi lännessä. Shanxin pinta-ala on noin 156 000 km². Noin 20 % alueesta on metsää. Fenjoki kulkee Taiyuanin syvänteen läpi ja laskee Keltaiseenjokeen. Keltaiseenjokeen laskee myös Weijoki. Keltainenjoki muodostaa Shanxin ja Henanin maakuntien rajan etelässä.
Historia
Shanxilaiset kauppiaat ovat historiallisesti hallinneet Kiinan kauppaa Venäjän ja Mongolian välillä. Kauppa ammattina on mahdollistanut Shanxille suuremman asukasmäärän, kuin mitä sen maatalouteen kelpaavan maan määrä elättäisi. Alue onkin ollut riippuvainen viereisen Shaanxin maakunnan ja Sisä-Mongolian maataloustuotannosta. Taloudellisesti kauppa kukoisti etenkin Qing-dynastian aikana 1800-luvulla. Vuosina 1876 ja 1877 Shanxia ja muita Kiinan alueita vaivasivat kuitenkin kuivuudet, mikä johti nälänhätään. Eri arvioiden mukaan Shanxi menetti kolmasosan tai jopa puolet väestöstään ja maakunta ei toipunut väestöllisesti ennen vuotta 1950. Maakunta kärsi myös 1900-luvun alun Boksarikapinassa.
Kiinan tasavallan aikana Shanxin alueella vaikutti kuvernööri Yan Xishan. Yan toteutti alueella sosiaalisia ja taloudellisia uudistuksia. Yan oli myös voimakkaasti kommunismin vastainen, mutta teki näiden kanssa yhteistyötä Kiinan–Japanin sodassa. Japanin vallattua suurimman osan alueesta alueelle syntyi kommunistisia vastarintaliikkeitä. Japanin lopulta hävittyä toisessa maailmansodassa entiset liittolaiset alkoivat taistella keskenään vuonna 1945 sisällissodassa. Kommunistit pääsivät sodassa niskan päälle ja Yan ajettiin joukkoineen maakunnasta huhtikuuhun 1949 mennessä. Kommunistien noustua valtaan Shanxista suunniteltiin raskaan teollisuuden keskusta viisivuotissuunnitelman kautta 1953–1957. Shanxissa on huomattavat kivihiilivarannot ja teollisuuden kehittyminen vaatikin vain panostuksia kaivostoiminnan kehittämiseen ja liikenneverkkoon.
Hallinnollinen jako
150px|thumb|left|Shanxin prefektuurit Shanxi jakautuu 11 prefektuuritason kaupunkiin, jotka jakautuvat edelleen 119 kaupunkipiiriin, piirikuntatason kaupunkiin ja piirikuntaan.
Väestö
Kiinan vuoden 2010 väestönlaskennan mukaan Shanxissa oli 35 712 111 asukasta. Shanxin asukkaiden suuri valtaosa on han-kiinalaisia etnisten vähemmistöjen muodostaessa vain noin 0,5 % alueen asukkaista. Vähemmistöihin kuuluvat hui-kiinalaiset, mongolit ja mantšut. Alueen han-kiinalainen väestö jakautuu kuitenkin maantieteen mukaan niin kulttuurillisesti kuin murre-erojenkin kautta. Paikalliset puhuvat kiinan kielen murteisiin kuuluvaa mandariinikiinaa. Suurin osa shanxilaisista asuu maaseudun kylissä. Kaksi tärkeintä kaupunkia alueella ovat pääkaupunki Taiyuan, sekä teollisuuden ja kaivostoiminnan keskus Datong.
Talous
Shanxin bruttokansantuote oli vuonna 2013 yhteensä 1 260,2 miljardia yuania (CNY) eli 151,0 miljardia euroa. Tämä oli 2,0 prosenttia Kiinan BKT:stä. Henkeä kohti kansantuotetta kertyi 34 813 CNY, eli 4 170 EUR. Tämä oli 83 % Kiinan keskiarvosta.
Shanxissa on Taiyuanin avaruuskeskus.
Kulttuuri
Maailmanperintökohteet:
Pablo de Olaviden metroasema
Pablo de Olavide on Sevillan metron linjan 1 asema Cerro-Amaten kaupunginosassa Sevillan kaupungin kaakkoisosassa. Asema on saanut nimensä Pablo de Olaviden yliopistosta, jonka kampusalueella asema sijaitsee. Asema on avattu metron käyttöönoton yhteydessä huhtikuussa 2009 ja se on rakenteeltaan siltatyyppinen. Alcalá de Guadaíran suuntaan rakennettavan raitiotien päätepysäkki on tarkoitus rakentaa Pablo de Olaviden aseman yhteyteen.
Asemalta on vaihtoyhteys linja-autoihin.
Katedraali
thumb|upright|[[Notre Damen katedraali (Pariisi)|Notre Damen katedraali Pariisissa.]] thumb|[[Turun tuomiokirkko.]] thumb|[[Wawelin katedraali Krakovassa, Puolassa.]] Katedraali  eli tuomiokirkko on monissa kristillisissä tunnustus- ja kirkkokunnissa hiippakunnan pääkirkko.
Katedraali-sanaa käytettiin Turun tuomiokirkosta keskiajalla. Luterilaisia pääkirkkoja kutsutaan suomeksi nimellä tuomiokirkko, muita pääkirkkoja kutsutaan yleensä nimellä katedraali tai basilika, joskaan jako ei ole ehdoton. Esimerkiksi Kölnin tuomiokirkko on katolinen keskuskirkko. Englanniksi hiippakunnan keskuskirkosta käytetään kirkkokunnasta riippumatta nimeä cathedral. Ranskalaiset keskuskirkot ovat nimeltään dôme, italialaiset duomo ja ruotsalaiset domkyrka. Katedraaliksi voidaan joskus kutsua olemukseltaan vaikuttavia kirkkoja, vaikkeivät ne olisikaan hiippakunnan pääkirkkoja.
Sana katedraali on tullut piispanistuimesta (cathedra), joka sijaitsi hiippakunnan pääkirkon kuorissa. Tuomiokirkko-sanan alkuosa ei viittaa oikeudelliseen tai uskonnolliseen tuomitsemiseen, vaan on eräänlainen vanha käännösvirhe: ruotsin, saksan ynnä muiden kielien dom-tyyppiset alut tulevat latinan sanasta domus ’talo, koti’, ja tuomiokirkko tarkoittaa siis piispan ”kotikirkkoa”.
Tuomiokirkkoseurakunnan kirkkoherrasta käytetään Suomen evankelis-luterilaisessa kirkossa nimitystä tuomiorovasti.
Historiaa
Katedraalit päätettiin jo varhain sijoittaa ainoastaan kaupunkeihin. Harvaan asutuilla seuduilla, joilla kaupunkeja ei ollut, tämä saattoi aiheuttaa erikoisia järjestelyjä. Hiippakunta koostui paremminkin kansasta kuin maantieteellisestä alueesta: katedraali voitiin sijoittaa kaupunkiin, vaikka sen asukkaat eivät kuuluneetkaan kyseiseen hiippakuntaan.
Punapeippo
Punapeippo (Cryptospiza salvadorii) on afrikkalainen loistopeippoihin kuuluva varpuslintu. Laji on nimetty italialaisen eläintieteilijä Tommaso Salvadorin kunniaksi.
Koko ja ulkonäkö
Linnun pituus on 11,5–12 senttimetriä. Sen höyhenpuku on kaksivärinen: alapuoli, pää, niska, pyrstö ja siivet ovat ruskeat ja selkä, siipien yläpeitinhöyhenet ja yläperä kirkkaan punaiset.
Esiintyminen
Punapeippo esiintyy Keski- ja Itä-Afrikassa noin 190 000 neliökilometrin alueella ja sen kanta on elinvoimainen.
Lisääntyminen
Punapeippo rakentaa umpinaisen pesän muun muassa ruohonkorsista. Naaras munii 3–5 munaa, joita haudotaan 14–17 päivää.
Ravinto
Punapeippo on siemensyöjä, poikasille syötetään ensi päivinä hyönteisiä.
Amerikankarpalo
Amerikankarpalo eli pensaskarpalo (Vaccinium macrocarpon) on puolukoiden (Vaccinium) sukuun kuuluva ikivihreä varpu. Se kasvaa luonnonvaraisena soilla Pohjois-Amerikan koillisosissa (Itä-Kanadasta Yhdysvaltojen Pohjois-Carolinaan). Lehdet ovat 10–20 mm pitkät ja suuremmat kuin isokarpalolla.
Amerikankarpalosta on kehitetty runsaasti viljelylajikkeita Pohjois-Amerikassa, jossa sitä kasvatetaan laajoilla aloilla.
Pohjois-Amerikan intiaanit tunsivat amerikankarpalon hyvin ja esittelivät sen uudisasukkaille Massachusettsissa. Vähitellen karpalohillosta tuli olennainen osa periamerikkalaista kiitospäivän ateriaa tai jouluateriaa.
Otto Hokkanen
Otto Hokkanen (s. 10. helmikuuta 2004 Lappeenranta) on suomalainen jääkiekkoilija, joka pelaa Mestis-joukkue Imatran Ketterässä lainalla SM-liigajoukkue Saimaan Pallosta. Hän on pelipaikaltaan keskushyökkääjä, mutta Hokkanen laukoo oikealta.
Seuraura
Huhtikuussa 2021 Hokkanen teki SaiPan kanssa kolmivuotisen SM-liigasopimuksen. Hän teki SM-liigadebyyttinsä vain 17-vuotiaana kauden 2021–2022 avauskierroksella 10. syyskuuta 2021 KooKoota vastaan. Hokkanen merkittiin SaiPan kolmossentteriksi laidoilleen Ville Petman ja Ville Vainikainen. Hän sai ottelussa jääaikaa 7.33 minuuttia. Liigauransa ensimmäisen ja kauden ainoaksi jääneen maalinsa ja tehopisteensä Hokkanen teki 26. helmikuuta 2022 Kalevan Palloa vastaan. Hän pelasi kauden aikana SM-liigassa 30 runkosarjaottelua. Marraskuussa SaiPa lainasi Hokkasen toistaiseksi voimassa olevalla sopimuksella hänen kasvattajaseuransa Ketterän Mestis-joukkueeseen, jossa Hokkanen pelasi kaksi ottelua. Hän pelasi ison osan kaudestaan vielä myös SaiPan U20-joukkueessa.
Maajoukkueura
Hokkanen pelasi alle 18-vuotiaiden MM-kilpailuissa vuonna 2022, jolloin hän voitti pronssia. Hokkanen pelasi alle 18-vuotiaiden Hlinka Gretzky Cupissa vuonna 2021. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Hokkanen voitti kultaa. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut viisi nuorten ja 30 poikien maaottelua.
Pelityyli
EP Rinksiden suomenkielisten sivujen päätoimittaja Lassi Alasen mukaan Hokkanen on isokokoinen sentteri, joka liikkuu kokoisekseen pelaajaksi varsin hyvin. Alasen mukaan hän pystyy haastamaan puolustajia tehokkaasti transitioissa räjähtävyydellään ja kiekonkäsittelytaidoillaan. Alanen hakeutuu aktiivisesti kohti keskustaa ja hän pystyy viimeistelemään maalinedustalta sekä antamaan oivaltavia syöttöjä.
Patti Page
Patti Page, oikealta nimeltään Clara Ann Fowler (8. marraskuuta 1927, Claremore, Oklahoma, Yhdysvallat – 1. tammikuuta 2013, Kalifornia ) oli yhdysvaltalainen laulaja. Hän aloitti laulajanuransa vuonna 1948, kun hän julkaisi ensimmäisen singlensä ”Confess”.
Page sai Grammy-palkinnon vuoden 1998 albumistaan Live at Carnegie Hall: The 50th Anniversary Concert. Patti Page kuoli tammikuun ensimmäisenä päivänä 2013 Kalifornian Encinitasissa. Sydänvaivoista kärsinyt Page oli kuollessaan 85-vuotias. Hänelle myönnettiin postuumisti toinen Grammy-palkinto elämänurasta helmikuussa 2013.
Stensån
Stensån on Ruotsissa Skånen läänissä virtaava 45 kilometriä pitkä joki, joka kuuluu Stensån vesistössä sen 47 kilometriä pitkään pääuomaan. Joen valuma-alueen pinta-ala on 285 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Båstadin kunnassa.
Joki lähtee Vita sjönistä ja virtaa metsäalueen pilkkumaisten peltojen läpi laskien lounaassa sijaitsevaan Vemmentorpasjöniin. Järvi on muodostunut Hallandsåsin hajualueen koillisreunalle. Joki alkaa seuraamaan harjualueen pohjoista reunaa, jossa tulee vastaan Sjöaltesjön. Joki saapuu Våxtorpissa peltomaa-alueelle, jota ennen on joella bifurkaatiohaara, johon yhtyy sivu-uoma Klippebäcken. Virtaavat vedet ovat kuluttaneet pehmeään maaperään uomien ympärille raviineja. Viimeiset kilometrit ovat joelle rauhallista etenemistä, joka päättyy Båstadissa harjualueen reunalla mereen laskuna.
Tai Sengin metroasema
Tai Seng on Singaporen Mass Rapid Transit -metrojärjestelmän asema Geylangin, Hougangin ja Toa Payohin alueiden rajalla Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.
Testattu ilman eläinkokeita -standardi
thumb Testattu ilman eläinkokeita -standardi (Humane Cosmetics Standard) on kosmetiikkatuotteiden valmistamiseen liittyvä suositus, joka otettiin käyttöön 17. marraskuuta 1998.
Suositusta noudattavan tuotteen testauksessa ei saa olla käytetty eläinkokeita missään tuotantovaiheessa. Tuotteessa ei ole lupaa käyttää eläimillä testattuja raaka-aineita ja yrityksen pitää sitoutua siihen, ettei se ole osallisena eläimillä testaamiseen nyt eikä tulevaisuudessa. Vähintään kolmen vuoden välein käydään läpi tarkastus, jossa yrityksen eläinkokeettomuus varmistetaan.
Suositusta noudattavissa tuotteissa on asiasta kertova tunnus, jossa on jäniseläimen kuva (ns. kanimerkki). Merkkijärjestelmä on saatu aikaan amerikkalaisten ja eurooppalaisten eläinsuojelujärjestön yhteistyöllä. Suomessa asian hyväksi on toiminut Animalia.
Eläinkokeettoman kosmetiikan arvostelijat ovat katsoneet, että väite on harhaanjohtava, koska kaikki perusaineet on jo tutkittu, eli on mahdotonta tehdä kosmeettisia tuotteita käyttämättä testattuja aineita. Standardi koskeekin vain uusia aineita. Nimenomaan uusien ainesosien turvallisuus jää tällöin epävarmaksi.
Miehitys
Miehitys on toimenpide, jossa valtion armeija valloittaa toisen valtion alueen tai sen osan ja ottaa sen hallintaansa. Miehitys tehdään usein osana sodankäyntiä, toisinaan se myös aloittaa tai päättää sodan. Miehityksen ei kuitenkaan tarvitse tapahtua sodankäynnin tuloksena, vaan historia tuntee myös tapauksia, joissa valtio on miehittänyt toisen valtion alueita ilman sotaa (esimerkiksi Turkin vallattua osan Kyproksesta.)
Miehitystä on säännelty useilla kansainvälisillä sopimuksilla, mutta sopimuksia rikotaan käytännössä usein ja niiden soveltuvuus saatetaan kiistää. Tärkeimmät sopimukset ovat sodankäyntiä koskeva Haagin yleissopimus (1907) ja Geneven sopimus siviilien suojelemisesta sodan aikana (1949).
Miehitys on väliaikainen toimi, jonka aikana alueen asukkaat säilyttävät aiemman kansalaisuutensa ja oikeusasemansa. Miehittävällä valtiolla ei ole oikeutta liittää miehitettyä aluetta omaan alueeseensa ainakaan ennen rauhan solmimista. Miehittäjän on pyrittävä palauttamaan ja säilyttämään järjestys ja turvallisuus miehitetyllä alueella. Se voi korvata alueen hallintoviranomaiset miehitysviranomaisilla, mutta tuomioistuimet saavat jatkaa toimintaansa.
Miehityshallinto
Miehityshallinto on miehittävän osapuolen miehitetylle alueelle muodostamaa hallintoa, jota miehittävä osapuoli hyödyntää alueen hallitsemisessa. Jos miehitys koskee vain valtion osaa, puhutaan miehitysvyöhykkeestä.
Sotilashallinto
Miehitetyn alueen hallinto nimitetään aluksi sotilashallinnoksi, esimerkiksi Itä-Karjalan sotilashallinto.
Sotilashallinto on hallintoa, missä yleensä miehittävän valtion armeija ryhtyy hallitsemaan valloittamaansa aluetta vetäytyvän valtion aluehallinnon väistyttyä. Sotilashallinnossa päätöksenteko kuuluu aluetta miehittävien sotilasosastojen komentajalle, joka voi valtuuttaa toisen toimimaan hallintoasioissa puolestaan. Sotilashallintoa voi seurata rintaman edetessä miehittäjän siviilihallinto.
Esimerkkejä sotilashallinnoista
Toisessa maailmansodassa liikkuvaa rintamaa lähellä oli Wehrmachtin sotilashallinto, mikä vähitellen luovutti joukkojen edetessä yhä syvemmälle Neuvostoliittoon hallintoa Alfred Rosenbergin johtaman itäministeriön alaisille valtakunnankuvernementeille, joista muodostui miehityssiviilihallinto.
Miehityssiviilihallinto
Siviilihallinto tarkoittaa sotilashallinnon, joskus myös kirkkohallinnon vastakohtaa. Toisen määritelmän mukaan siviilihallintoon kuuluvat ne hallinnon alat, jotka eivät kuulu sotilashallintoon tai kirkolliseen hallintoon.
Sodankäynnissä siviilihallinto on miehityshallinto, joka perustetaan sen jälkeen kun alueelle on ensin perustettu sotilashallinto ja sotajoukot ovat siirtyneet eteenpäin. Isovihan aikana Suomi joutui Venäjän armeijan miehittämäksi. Venäläinen miehityssiviilihallinto toimi Suomessa vuosina 1717-1721. Myös Puolan kenraalikuvernementti (1939-1945) oli tällaista hallintoa.
J. K. Rowling
Joanne Rowling (s. 31. heinäkuuta 1965), kirjailijanimet J. K. Rowling ja Robert Galbraith, on brittiläinen kirjailija. Hänet tunnetaan parhaiten Harry Potter -fantasiakirjasarjan kirjoittajana. Kirjat ovat saavuttaneet maailmanlaajuista huomiota, voittaneet lukuisia palkintoja ja myyneet yli 500 miljoonaa kappaletta. Potter-sarjasta on tullut kaikkien aikojen myydyin kirjasarja, ja se on ollut pohjana elokuvasarjalle, josta on tullut kolmanneksi eniten tuottanut elokuvasarja kautta aikojen. Rowling antoi suostumuksensa elokuvien käsikirjoituksille ja toimi tuottajana sarjan viimeisessä osassa. Rowling on yksi harvoista kirjailijoista, joiden kaikista romaaneista on sovitettu televisio- tai elokuvaversio.
Rowling julkaisi esikoisromaaninsa Harry Potter ja viisasten kivi vuonna 1997. Hän kirjoitti sarjaan kuusi jatko-osaa, joista viimeinen Harry Potter ja kuoleman varjelukset ilmestyi vuonna 2007. Sen jälkeen Rowling on kirjoittanut kuusi aikuisille tarkoitettua romaania, Paikka vapaana (2012) ja – salanimellä Robert Galbraith – rikoskirjat Käen kutsu (2013), Silkkiäistoukka (2014), Pahan polku (2015), Valkoinen kuolema (2018) ja Levoton veri (2020). Hän on myös julkaissut lastenromaanin Ikkabog (2020).
Lapsuus
Joanne Rowling syntyi Yaten kaupungissa Etelä-Gloucestershiressa vuonna 1965. Yaten sijasta hänen syntymäpaikakseen mainitaan usein virheellisesti lähellä sijaitseva Chipping Sodbury. Hänen isänsä Peter John Rowling työskenteli harjoittelijana lentokoneenmoottoritehtaan kokoonpanolinjalla. Äiti Anne Rowling (o.s. Volant) jäi kotiäidiksi Joannen synnyttyä. Vuonna 1967 perheeseen syntyi vielä toinen tytär, Dianne.
Kirjat olivat Rowlingin elämässä läsnä lapsesta saakka. Hänen äitinsä luki tyttärelleen satuja ja isäkin ehtiessään. Kenneth Grahamen teos Kaislikossa suhisee tuli Rowlingille tutuksi ja rakkaaksi jo varhain. Epäilemättä kirjojen kautta Rowlingille kehittyi mielikuvitus, jota hän hyödynsi johtaessaan lähistön lasten leikkejä. Myös kirjoittamisen Rowling aloitti jo lapsena.
Viisivuotiaana Rowling aloitti St. Michael’s Church of England -koulun. Kahden vuoden kuluttua hän aloitti ala-asteen ja varsinaisen opiskelun. Koulussa hän oli hiljainen ja melko näkymätön toisille oppilaille.
Rowlingit muuttivat vuonna 1974 Tutshillin kylään. Heidän tyttärensä siirtyi käymään Tutshill Church of England -nimistä koulua. Hänen kohdalleen osui opettaja, joka jakoi luokan osiin sillä perusteella, kuinka hyvin oppilaat menestyivät laskentokokeessa. Rowling menestyi aluksi kehnosti, mutta paransi suoritustaan aikaa myöten ja siirtyi luokassa paremmille paikoille. Opettajan menetelmät olivat vanhanaikaisia, ja Rowling inhosi häntä.
Tutshillissä asuessaan Rowling harrasti lukemisen lisäksi partiota, jossa hänen äitinsä oli myös mukana tekemässä vapaaehtoistyötä. Äiti vietti muutenkin paljon aikaa lastensa kanssa. Yhdeksänvuotiaana Rowling luki Elizabeth Goudgen kirjan The Little White Horse, joka teki häneen suuren vaikutuksen ja joka vaikutti myös myöhemmin Harry Potter -kirjoihin.
Opiskeluaika
Wyedeanin yläasteelle siirtyessään Rowling pääsi eroon inhoamistaan opettajista. Hän muuttui myös aikaisempaa sosiaalisemmaksi, ja hänet valittiin viimeisenä vuonna koulun johtajatytöksi. Rowlingin äiti sai pian työpaikan koulun yhteydessä toimivasta laboratoriosta. Rowling itse menestyi koulussa hyvin, vaikka jotkut oppilaat ja opettajatkin kiusasivat häntä. Rowling oli jopa ainekirjoituksessa kärkitasoa. Hänen opettajansa rohkaisi myös oppilaita aivan eri tavalla kuin aikaisemman koulun luokitteleva opettaja. Teini-iässä Rowling luki kirjoja suurella innolla, ja hänen lempikirjailijakseen nousi Jane Austen.
1980-luvun alussa paljastui, että äiti Anne sairasti MS-tautia, joka hankaloitti vähitellen hänen päivittäistä elämäänsä. Siitä huolimatta Joanne jatkoi menestyksekkäästi koulunkäyntiään. Hän ystävystyi Séan Harris -nimisen kouluun tulleen uuden pojan kanssa; tästä tulikin Rowlingin pitkäaikainen ja hyvä ystävä vielä senkin jälkeen, kun Rowling valmistui koulusta. Hän pyrki yläasteen jälkeen Oxfordin yliopistoon mutta jäi niukasti valittujen ulkopuolelle.
Yliopistoaikanaan Rowling tutustui Tolkienin teokseen Taru sormusten herrasta, joka Sean Smithin mukaan vaikutti häneen suuresti. Yliopiston ympäristö antoi virikkeitä, jotka myöhemmin pääsivät Harry Potter -kirjoihin, ja Rowling viihtyi hyvin. Hän valmistui vihdoin vuonna 1987 keskinkertaisilla arvosanoilla. Vanhemmat olivat kuitenkin riemuissaan tyttärensä saavutuksesta, vaikka Annen kunto oli jo varsin heikko.
Tilapäisissä töissä ja Harry Potterin synty
Yliopiston jälkeen Rowling työskenteli sihteerinä tilapäisesti eri yrityksissä. Hän oli myös jonkin aikaa Lontoossa Amnesty Internationalilla töissä. Niihin aikoihin Rowling erään junamatkan aikana sai idean Harry Potterista ja velhokoulusta. Heti junamatkan jälkeen hän kirjoitti ideansa ylös ja jatkoi kirjoittelua huvikseen, kun aika kävi pitkäksi.
Rowlingin MS-tautia sairastanut äiti kuoli joulukuussa 1990. Pian sen jälkeen Rowling lähti Portugaliin opettamaan englantia. Maisemanvaihdos antoi mahdollisuuden uuteen elämään. Rowling asui Portossa.
Portugalissa Rowling kohtasi Jorge Arantesin, portugalilaisen toimittajaopiskelijan, ja he alkoivat pian seurustella. Yllättäen Rowling tuli raskaaksi, ja nuoret muuttivat yhteen Arantesin äidin luokse. Pian Rowling sai kuitenkin keskenmenon. Se ei tuhonnut heidän suhdettaan, vaan Arantes kosi Rowlingia, ja he menivät naimisiin 16. lokakuuta 1992.
Rowling asettui asumaan lähelle sisartaan Edinburghiin. Hänen isänsä oli mennyt uudelleen naimisiin varsin pian äidin kuoleman jälkeen, ja ilmeisesti Rowlingin ja hänen isänsä suhteet olivat tulehtuneet sen seurauksena, joten hän ei halunnut kääntyä isänsä puoleen. Rowlingilla ei ollut aluksi helppoa, sillä hänellä ei ollut työtä. Hän joutui kohtaamaan paljon byrokratiaa anoessaan toimeentulo- ja asumistukea. Uhkana oli lisäksi Arantes, joka saapui Skotlantiin etsimään Rowlingia ja tytärtään siinä kuitenkaan onnistumatta.
Edinburghissa Rowling työsti kirjoituksiaan istuen usein kahviloissa, erityisesti sukulaistensa omistamassa kahvila Nicholson’sissa. Vuonna 1994 hän löysi hiukan sihteerintyötäkin. Paljon Rowling ei voinut kuitenkaan ansaita, ettei olisi menettänyt tukia, minkä vuoksi Rowlingin ja hänen lapsensa elämä ei ollut kovin ruusuista. Rowling pääsi opiskelemaan opettajakoulutukseen, sai pienen stipendin ja pystyi elättämään itsensä ja lapsensa ilman tukia. Hän sai myös avioeron miehestään 26. kesäkuuta 1995.
Julkaisusopimus
Rowling lähetti agentuurille koko käsikirjoituksensa Harry Potter ja viisasten kivi. Siitä otettiin kolme kopiota, jotka lähetettiin kustantamoihin. Kaksitoista kustantajaa hylkäsi sen ennen kuin vastikään lastenkirjallisuusosaston perustanut Bloomsbury Publishing kiinnostui siitä. Se tarjosi käsikirjoituksesta 1 500 puntaa, jonka Rowling hyväksyi, sillä hänelle se oli iso raha. Kustantamo halusi kirjaan kirjailijan nimikirjaimet, jotta myynti olisi mahdollisimman hyvä: siellä uskottiin, etteivät pojat lukisi naiskirjailijan kirjoja. Nimikirjaimen K Rowling lainasi isoäitinsä nimestä Kathleen. Samalla tavalla myös P. L. Travers, menestysromaani Maija Poppasen kirjoittaja, aikoinaan häivytti tiedon naiskirjailijuudestaan.
Valmistuminen opettajaksi
Käsikirjoituksen kulkiessa kustantamoissa Rowling opiskeli opettajaksi. Ensimmäinen harjoittelujakso oli erityisen rankka, ja Rowling sai siitä verrattain heikot arvosanat. Toisessa paikassa Rowling menestyi paremmin ja saavutti suosiota oppilaita innostavilla opetusmenetelmillään. Niinpä hän sai parhaat mahdolliset arvosanat. Rowling valmistui opettajaksi heinäkuussa 1996 ja sai pian paikan lähellä kotiaan sijaitsevasta koulusta. Työnsä ohessa hän kirjoitti toista kirjaansa Harry Potter ja salaisuuksien kammio. Rowlingia auttoi kovasti se, että hän sai 8 000 £ stipendin Edinburgh Arts Council'lta. Stipendirahoilla hän osti tietokoneen avukseen.
Harry Potter
Harry Potter ja viisasten kivi julkaistiin vihdoin 26. kesäkuuta 1997. Sitä ei markkinoitu kovinkaan suurellisesti, mutta kirja sai varsin myönteisiä arvosteluja. Jotkut kuitenkin moittivat kirjaa. Tärkein käännekohta oli kuitenkin se, että kirjan Yhdysvaltain-oikeuksista käytiin tiukka huutokauppa. Hinta päätyi peräti 100 000 dollariin, ja tämä herätti jo huomiota lehdistössä, joka nosti Rowlingin esiin köyhyydestä nousseena yksinhuoltajana. Korkealle noussut hinta varmisti myös sen, että kustantamon oli pakko nostaa kirja pinnalle, jottei kärsisi siitä tappiota. Ensipainos USA:ssa oli peräti 500 000 kappaletta.
Harry Potter ja salaisuuksien kammio julkaistiin vuonna 1998, ja jo seuraavan vuoden kesäkuussa Rowlingista tuli miljonääri. Kun kolmas kirja eli Harry Potter ja Azkabanin vanki ilmestyi 8. heinäkuuta 1999, se lisäsi hänen mainettaan ja varallisuuttaan. Hän osti 425 000 punnalla talon alakerran Edinburghista osoitteesta 1 Abbotsford Park ja lahjoitti entisen asuntonsa yksinhuoltaja-ystävättärelleen. Rowling joutui olemaan varsin paljon erilaisilla kiertueilla ja myynninedistämistapahtumissa, jotka sujuivat usein yli kustantamon odotusten – jopa negatiivisessa mielessä, sillä jotkin tilaisuudet muuttuivat suorastaan kaoottisiksi ihmisten innostuksen vuoksi. Rowling sai erityisen kunnianosoituksen, sillä hänelle myönnettiin Exeterin yliopiston kirjallisuuden kunniatohtorin arvonimi.
Vuoden 1999 marraskuussa lehdissä nostettiin esiin Rowlingin epäonnistunut avioliitto, kun hänen entistä aviomiestään oli haastateltu. Lehtien toiminta suututti Rowlingia ja sai hänet suhtautumaan entistä varauksellisemmin julkisuuteen. Neljännen Harry Potter -kirjan kirjoittaminen aiheutti samaan aikaan kovasti paineita, mutta Harry Potter ja liekehtivä pikari saatiin kaikesta huolimatta julkaistua kesällä 2000. Kirjassa esiintyvän lehtinaisen Rita Luodikon hahmo kuvaa Rowlingin elämäkerran kirjoittaneen Sean Smithin mukaan mitä ilmeisimmin Rowlingin kriittistä suhtautumista totuutta vääristelevään lehdistöön.
Rowlingin vaatimuksesta elokuvassa säilyi brittiläinen sävy, eikä yhdysvaltalaisia näyttelijöitä juuri käytetty. Rowling joutui joustamaan vain siinä, että Yhdysvalloissa elokuvan nimeen tuli philosopher-sanan sijaan sorcerer-sana; ensiksi mainitun ilmauksen luultiin olevan liian vieras yhdysvaltalaisille. Kohtaukset, joissa ilmaus Philosopher's stone tai Sorcerer's stone mainittiin, kuvattiin kahteen kertaan.
Vuonna 2000 Rowling osti 4,7 miljoonalla punnalla kuusikerroksisen 1700-luvun talon Kensingtonista, Lontoosta.
Vuoden 2001 alussa Rowling oli alkanut seurustella Neil Murrayn kanssa. Tämä oli ammatiltaan lääkäri, asui erossa vaimostaan ja oli Rowlingia kuusi vuotta nuorempi. Elokuvan Harry Potter ja viisasten kivi maailman ensi-illassa marraskuussa 2001 Murray oli Rowlingin seuralaisena. He avioituivat 27. joulukuuta 2001 yksityistilaisuudessa, joka pidettiin Rowlingin vastikään 500 000 punnalla hankkimassa Killiechassie Housessa Pertshiressä.
Häiden jälkeen Rowling kirjoitti viidettä Harry Potter -kirjaa mutta suunniteltuun aikatauluun tuli viivästyksiä. Yhdysvaltalainen kirjailija Nancy Stouffer syytti Rowlingia oman kirjansa plagioinnista ja nosti häntä vastaan kanteen Yhdysvalloissa. Oikeusjuttu vei Rowlingin elämäkerran kirjoittaneen Sean Smithin mukaan paljon kirjailijan aikaa ja tarmoa, mutta oikeus ratkaisi jutun Rowlingin eduksi. Viidettä kirjaa hidasti Smithin mukaan sekin, että Rowling oli tullut raskaaksi. Lisäksi Rowlingilla oli kovia paineita aikaisempien kirjojen menestymisen vuoksi. Hän sai suostuteltua kustantajansa antamaan lisää aikaa kirjoittamiseen.
Rowling ehti kirjoittaa neljännen Potter-kirjan jälkeen kaksi sarjaan suoranaisesti kuulumatonta kirjaa: Harry Potter -kirjoissa mainitut Huispaus kautta aikojen ja Ihmeotukset ja niiden olinpaikat. Rowling lahjoitti niistä saamansa palkkiot suoraan Comic Relief -hyväntekeväisyysjärjestölle. Hän lahjoitti muutenkin paljon rahaa hyväntekeväisyyteen, erityisesti yksinhuoltajaperheitä tukeville järjestöille, syöpäjärjestöille, MS-taudin tutkimukseen ja Työväenpuolueen tukemiseen.
Rowling synnytti toisen lapsensa 23. maaliskuuta 2003. Lapsi oli poika, ja hän sai nimekseen David Gordon Rowling Murray. 21. kesäkuuta 2003 julkaistiin kauan odotettu Harry Potter -sarjan viides osa, Harry Potter ja Feeniksin kilta, joka oli aikaisempia kirjoja selvästi pidempi. Jaana Kaparin suomennoksessa on 1050 sivua. Rowling osti lisätilaa kasvavalle perheelleen ja hankki omistukseensa 375 000 punnalla osoitteessa 1 Abbotsford Park sijaitsevasta kaikkiaan 8 makuuhuonetta käsittävästä talosta myös yläkerran.
Tammikuussa 2005 Rowling synnytti kolmannen lapsensa, tyttövauvan. Rowlingin toinen tytär sai nimekseen Mackenzie Jean Rowling Murray.
Harry Potter ja puoliverinen prinssi julkaistiin maailmanlaajuisesti 16. heinäkuuta 2005. Suomennos ilmestyi 16. maaliskuuta 2006. Kuudennen kirjan jälkeen Rowling kertoi, että tulossa oli vielä seitsemäs Harry Potter -kirja, joka päättäisi sarjan. Harry Potter ja kuoleman varjelukset julkaistiin vuonna 2007.
Vuonna 2009 Rowling muutti perheineen suureen, linnamaiseen 31 huonetta käsittävään 1600-luvulta peräisin olevaan 2,5 miljoonaa puntaa maksaneeseen The Whitehouse -nimiseen taloon Cramondiin, Edinburghin esikaupunkiin.
Syynä muuttoon oli se, että lehdistö ja varsinkin valokuvaajat eivät jättäneet perhettä ja kirjailijaa rauhaan.
Harry Potterin jälkeen
Syyskuussa 2012 Rowlingilta julkaistiin romaani Paikka vapaana. Kirja on aikuisille suunnattu ja eroaa huomattavasti Harry Potter -sarjan tyylistä. Se kertoo englantilaisesta Pagfordin pienestä kylästä, jossa pidetään uudet vaalit. BBC tuotti kirjasta televisiosarjan, joka esitettiin HBO-kanavalla vuonna 2015.
Huhtikuussa 2013 Rowlingilta julkaistiin rikosromaani Käen kutsu salanimellä Robert Galbraith. Rowling paljastui kirjan tekijäksi saman vuoden heinäkuussa.
Cormoran Strike -sarjan toinen osa Silkkiäistoukka ilmestyi kesällä 2014, ja sen kolmas osa Pahan polku julkaistiin syksyllä 2015. Neljännen osan nimeksi on ilmoitettu Lethal White, Valkoinen kuolema ja se julkaistiin 2018.
Kirjasarjaan perustuvaa televisiosarjaa Strike alettiin esittää Britanniassa elokuussa 2017. Tom Burke ja Holliday Grainger esittävät sarjan pääosia.
Rowling on myös hyvin aktiivinen twiittaaja ja hänellä on Twitter-mikroblogissa 14,4 miljoonaa seuraajaa (tieto 29. huhtikuuta 2018). Syy seuraajien suureen määrään on luultavasti Rowlingin kirjojen suosion kautta tullut laaja fanien joukko.
Mielipiteitä
Rowling on useaan otteeseen herättänyt raivostusta HLBT-yhteisöiden keskuudessa transfobisina pidetyillä kommenteillaan. Gay & Lesbian Alliance Against Defamation on tuominnut Rowlingin kommentit julmiksi ja syrjiviksi.
Rock the Nations
Rock the Nations on heavy metal -yhtye Saxonin kahdeksas studioalbumi. Se pääsi Ison-Britannian listoilla 34. sijalle ja Yhdysvaltain listoilla 149. sijalle.
Levyllä yhtye jatkoi edellislevyn radioystävällisempää linjaa, mutta, kuten Biff Byford on ilmaissut, tällä levyllä soundit ovat enemmän perinteisempää Saxon-rockia kuin edellislevyllä tutuksi tullutta glam metallia.
Anna Mae Hays
Anna Mae Violet McCabe Hays (16. helmikuuta 1920 Buffalo, New York – 7. tammikuuta 2018 Washington, D.C.) oli yhdysvaltalainen upseeri, joka toimi maavoimien sairaanhoitajajoukkojen 13. komentajana. Hän on Yhdysvaltain historian ensimmäinen naiskenraali. Hänet ylennettiin prikaatikenraaliksi vuonna 1970.
Miaot
Miaot (, pinyiniksi Miáo;, ovat kielellisesti ja kulttuurisesti toisiinsa liittyviä ryhmiä, joiden edustajat ovat levittäytyneet useiden valtioiden alueille Kaakkois-Aasiassa ja Kiinassa.
Anna Mae Hays
Hays kuoli 97-vuotiaana 7. tammikuuta 2018 vanhainkodissa Washington DC:ssä.
Miaot
Alaryhmät
200px|thumb|vasen|Pitkäsarvi-miaot saivat nimensä hiuslaitteestaan. Miaot eivät muodosta yhtenäistä ryhmää, vaan heidät voidaan jakaa joidenkin tutkijoiden mukaan seitsemään tai kahdeksaankymmeneen eri alaryhmään. Jotkut taas pitävät alaryhmien määrää useampana satana. Alaryhmien identiteetin voimakkuus vaihtelee ryhmittäin, mutta lähes kaikki alaryhmätkin mieltävät kuitenkin itsensä miaoiksi. Esimerkiksi oman yhteisön ulkopuolelle naiminen ei ole aina sallittua, mutta puolison ottaminen toisista alaryhmistä on yleisesti hyväksyttyä. Eri alaryhmät jakautuvat kulttuurillisten ja murre-erojen kautta. Ulkopuoliset erottelivat etenkin 1800- ja 1900-luvuilla miaot eri alaryhmiin heidän vaatetuksensa perusteella. Esimerkiksi pitkäsarvi-miaot saivat nimensä käyttämiensä hiuslaitteiden kautta. Hmongit ovat hyvin läheistä sukua miaoille ja he polveutuvatkin etelään siirtyneistä miaoista.
Historia
250px|thumb|Qing-dynastian aikainen maalaus taistelusta miaoja vastaan vuonna 1795. Kiinalaiset arkeologit ja historioitsijat uskovat miaojen historian ulottuvan yli kahden vuosituhannen päähän. Tuolloin miaojen edeltäjät muuttivat Keltaisenjoen ja Jangtsen väliltä Keski-Kiinaan, jonne he perustivat San Miaon kuningaskunnan. Miaot joutuivat muuttamaan edelleen han-kiinalaisten Han- ja Song-dynastioiden vaikutusvallan kasvaessa. Osa miaoista asettui Hunaniin ja Guizhouhun, osan jatkaessa vielä etelämmäksi Guangxiin, Sichuaniin ja Yunnaniin. Yuan-, Ming- ja Qing-dynastioiden aikana osa muutti edelleen vieläkin etelämmäksi Laosiin, Vietnamiin, Burmaan ja Thaimaahan. Kun han-kiinalaisten tieltä ei voinut muuttaa kauemmaksi, miaot asettuivat vaikeasti viljeltäville ja näin vähän han-kiinalaisia siirtolaisia houkutelleille vuoristoseuduille.
Miaot eivät aina pelkästään paenneet han-kiinalaisten tieltä ja he saivatkin mainetta jatkuvista kapinoistaan. Läntisen Hunanin miaot kapinoivat vuosina 1795–1806, Guizhoussa 1854–1872 ja jälleen Hunnanissa vuonna 1936. Kiinan keskushallitus yritti vastata kapinointiin eri tavoin sulauttamispolitiikalla, pakkosiiroilla ja hävittämälläkin. Kiinan kommunistien noustua valtaan vuonna 1949 miaoille ja muille vähemmistöille alettiin suunnitella omia autonomisia alueitaan. Vuonna 1956 perustettiin kaksi miaojen autonomista kuntaa Guizhouhun ja vuonna 1958 zhuangien kanssa jaettu autonominen prefektuuri Yunnaniin. Sittemmin on perustettu kymmenen muutakin miaojen autonomista yksikköä eri puolille Kiinaa. Niiden lisäksi monet miaot asuvat muiden etnisten vähemmistöjen autonomisilla alueilla.
Kulttuuri
250px|thumb|Miaomuusikkoja Guizhoussa. Miaot puhuvat miaon eli hmongin kieltä, joka kuuluu miao-jao-kieliin. Kieli jakautuu edelleen useisiin eri murteisiin. Monet miaot puhuvat äidinkielenään myös kiinaa tai kantoninkiinaa. Miaot asuvat tavallisesti kylissä, joiden koko vaihtelee korkeuden mukaan korkeammalla olevien asutuksien ollessa väkimäärältään pienempiä. Miaot viljelevät maata ja maanviljelytavat vaihtelevat alueittain. Lähellä han-kiinalaisia miaot harjoitavat tehokkaampia nykyaikaisia viljelytapoja, kun taas syrjäisemmillä alueilla harjoitetaan edelleen kaskiviljelyä. Miaot harjoittavat myös useita eri uskontoja. Osa heistä harjoittaa buddhalaisuutta ja taolaisuutta, kun taas osa ryhmistä kääntyi kristinuskoon lähetyssaarnaajien takia 1900-luvun alkupuolella. Osa miaoista harjoittaa myös animistista perinteistä uskoaan.
Aarne Pönkänen
Aarne Alfred Pönkänen (14. kesäkuuta 1912 Sortavala – 4. kesäkuuta 1988 Helsinki) oli sodassa palvelut suomalainen tykistöupseeri, joka oli laatimassa 1950-luvulla puolustusvoimien ja erityisesti tykistön ohjesääntöjä ja käsikirjoja.
Pönkänen kävi kadettikoulun 1933–1936 ja toimi ennen sotaa nuorempana upseerina KTR 2:ssa. Talvisodassa hän palveli KTR 1:ssä patterin päällikkönä ja patteristoupseerina. Jatkosodan aikana hän toimi patteristonkomentajana Kranaatinheitinpatteristo 1:ssä ja KTR 1:ssä sekä tykistöryhmän komentajana ja Maaselan ryhmän tykistökomentajana. Sodan jälkeen hän kävi Sotakorkeakoulun 1945–1946 (ye-upseeri 1948) ja jäi kouluun opettamaan tykistötaktiikkaa 1946–1953. Pääesikunnan ohjesääntöosaston päällikkönä Pönkänen toimi 1954–1957. Operatiivisen osaston päällikkönä hän palveli 1957–1958. Uransa päätteeksi Pönkänen johti Tykistökoulua 1958–1960. Sotilasuransa jälkeen Pönkänen toimi useiden maanpuolustusaiheisten lehtien päätoimittajana.
Ylennykset: vänrikki 1936, luutnantti 1938, kapteeni 1941, majuri 1943, everstiluutnantti 1953, eversti 1957.
Condequinton metroasema
Condequinto on Sevillan metron linjan 1 asema Condequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu metron käyttöönoton yhteydessä huhtikuussa 2009.
Faneroménin luostari (Ierápetra)
Panagía (Neitsyt Maria) Faneroménin luostari on ortodoksinen luostari Kreetan saarella Kreikassa. Se sijaitsee Ierápetran kunnassa noin 24 kilometriä etelään Ágios Nikólaoksesta. Luostari on munkkiluostari ja omistettu Neitsyt Marialle.